MT Il-Ġurnal Uffiċjali ta’ l-Unjoni Ewropea C 102/13

Tagħrif fil-qosor imwassal mill-Istati Membri fir-rigward ta' għajnuna mill-Istat mogħtija skond ir-Regolament tal-Kummissjoni (KE) Nru 1857/2006 dwar l-applikazzjoni ta' l-Artikoli 87 u 88 tat-Trattat KE dwar għajnuna mill-Istat lill-impriżi żgħar u ta' daqs medju attivi fil-produzzjoni ta' prodotti agrikoli u li jemenda r-Regolament (KE) Nru 70/2001

(2008/C 102/06)

Numru XA: XA 299/07

Stat Membru: Ir-Repubblika ta' l-Irlanda

Reġjun: L-Istat Membru kollu

Titolu ta' l-iskema ta' għajnuna jew isem il-kumpanija li għaliha hija indirizzata l-għajnuna individwali: Third level non-degree courses in Equine Science at the International Equine Institute (IEI), University of Limerick (UL)

Bażi ġuridika: National Development Plan 2007-2013

Nefqa annwali ppjanata skond l-iskema jew ammont kumplessiv ta' l-għajnuna individwali mogħtija lill-kumpanija: EUR 2,411 miljun fir-rigward ta' l-ispejjeż eliġibbli mġarrba matul il-perjodu 2007-2013

Intensità massima ta' l-għajnuna: 100 % ta' l-ispejjeż eliġibbli

Data ta' l-implimentazzjoni: L-20 ta' Ottubru 2007

Tul ta' żmien ta' l-iskema jew l-għotja ta' għajnuna individwali: Il-31 ta' Diċembru 2013

L-għan ta' l-għajnuna: L-iskema għandha l-għan li tużviluppa u tagħti korsijiet tat-tielet livell li ma jiswewx ta' lawrija fix-Xjenza Ekwina sabiex jinqdew il-ħtiġijiet ta' l-industrija taż-żwiemel. Se tinkludi korsijiet fuq il-kampus u mill-bogħod li jwasslu għal-livell ta' Ċertifikat/Diploma kif ukoll korsijiet oħra ta' informazzjoni, seminars u servizzi edukattivi.

L-għajnuna hija pprovduta skond l-Artikolu 15tar-Regolament (KE) Nru1857/06 — Provvista ta' appoġġ tekniku fis-settur agrikolu

Settur(i) konċernat(i): Ekwini

Isem u indirizz ta' l-awtorità li tagħti l-għajnuna:

Department of Agriculture, Fisheries and Food, Agriculture House Kildare Street Dublin 2 Ireland

Indirizz ta' l-internet: http://www.agriculture.gov.ie/index.jsp?file=schemes/equine_ndp/IEI/terms.xml

Numru XA: XA 300/07

Stat Membru: L-Irlanda

Reġjun: L-Istat Membru kollu

Titolu ta' l-iskema ta' għajnuna jew isem il-kumpanija li għaliha hija indirizzata l-għajnuna individwali: Depopulation Grant Scheme (Bovine TB and Brucellosis)

Bażi ġuridika: Diseases of Animals Act 1966

Nefqa annwali ppjanata skond l-iskema jew ammont globali ta' l-għajnuna individwali mogħtija lill-kumpanija: L-ammonti kumplessivi ta' għajnuna pagabbli skond din l-iskema jiddependi mil-livell tal-marda li mbagħad jiddeterminaw nin-numri ta' reatturi mikxufa u azjendi agrikoli ristretti mit-TB Bovina u l-Bruċellożi. Fid-dawl ta' dan, mhuwiex possibbli li jitbassar il-livell tan-nefqa fuq il-perjodu 2007-13. Skond dan, iċ-ċifri mogħtija taħt għan-nefqa ppjanata huma bbażati fuq il-livelli attwali tal-mard u n-nefqa mistennija fl-2007

Intensità massima ta' l-għajnuna: 100 %

Data ta' l-implimentazzjoni: l-1 ta' Novembru 2007

Tul ta' żmien ta' l-iskema jew l-għotja ta' għajnuna individwali: L-iskema ta' Depopulazzjoni hija implimentata fuq bażi kontinwa billi hija direttemant marbuta mal-livell tal-merd tat-Tb u l-Bruċellożi fl-Irlanda. Din l-iskema se tibqa' sakemm ikunu nqerdu ż-żewġ mardiet

L-għan ta' l-għajnuna: Kumpens għat-telf tal-bdiewa li jiriiżulta mill-kxif u t-tneħħija ta' annimali meqjusa bħala reatturi għat-Tuberkolożi jew għall-Bruċellożi. L-għotjiet għad-depopolazzjoni jipprovdu lir-raħħal bi dħul għal waqt il-perjodu tar-restrizzjoni.

Sabiex jiġi skoraġġit il-ħabi ta' l-annimali morda.

L-għajnuna hija pprovduta skond l-Artikolu 10(2) tar-Regolament (KE) Nru 1857/06 — Għajnuna fir-rigward ta' mard ta' l-annimali u l-pjanti u infestazzjonijiet mill-pesti

Settur(i) konċernat(i): L-annimali bovini

Isem u indirizz ta' l-awtorità li tagħti l-għajnuna:

Department of Agriculture, Fisheries and Food Maynooth Business Park Maynooth, Co. Kildare Ireland

Indirizz ta' l-internet: http://www.agriculture.gov.ie/animal_health/ERAD/ERAD_comp_scheme07.doc

Numru XA: XA 307/07

Stat Membru: Ir-Repubblika tas-Slovakkja

Titlu ta' l-iskema ta' l-għajnuna: Schéma štátnej pomoci na úhradu straty spôsobenej nepriaznivými poveternostnými udalosťami na poľnohospodárskych plodinách

Bażi ġuridika:

— § 13 nariadenia vlády Slovenskej republiky č. 369/2007 Z. z. z 8. augusta 2007 o niektorých podporných opatreniach v pôdohospodárstve,

— zákon č. 231/1999 Z. z. o štátnej pomoci v znení neskorších predpisov,

— Artikoli 11(1) u 2(8) tar-Regolament tal-Kummissjoni (KE) Nru 1857/2006 tal-15 ta' Diċembru 2006 dwar l-applikazzjoni ta' l-Artikoli 87 u 88 tat-Trattat għall-għajnuna mill-Istat lill-impriżi żgħar u ta' daqs medju attivi fil-produzzjoni ta' prodotti agrikoli u li jemenda r-Regolament (KE) Nru 70/2001

Nefqa annwali prevista skond l-iskema: L-ammont ta' fondi mwarrab għal din l-iskema huwa ppublikat mill-Ministeru fil-websajt tiegħu, www.mpsr.sk.

L-ammont ta' fondi allokat taħt l-iskema għall-2007 huwa: SKK 100 miljun.

L-ammont ta' fondi allokat taħt l-iskema għal sena waħda mill-2008 huwa ta': SKK 200 miljun.

L-allokazzjoni totali tal-baġit għar-rimbors tal-primjums annwali ta' assigurazzjoni matul l-2008-2013 huwa ta': SKK 1 200 miljun

Għajnuna massima: Ammont gross ta' għajnuna jista' jingħata lill-bidwi kif ġej:

Data ta' l-implimentazzjoni: Ottubru 2007

It-tul ta' żmien ta' l-iskema jew l-għotja ta' għajnuna individwali: sal-31 ta' Diċembru 2013

Għan ta' l-għajnuna: L-għan ta' l-għajnuna huwa għall-appoġġ ta' l-impriżi żgħar u ta' daqs medju fis-settur tal-prodotti tal-biedja u sabiex jitnaqqas ir-riskju għall-produzzjoni agrikola minħabba avvenimenti klimatiċi avversi. Avvenimenti klimatiċi avversi ekwivalenti għal diżastri naturali huma:

Setturi ekonomiċi: Produzzjoni primarja għall-prodotti agrikoli mniżżla f'Anness I tat-Trattat tal-KE

Isem u indirizz l-awtorità li tagħti l-għajnuna: Minn jagħti l-għajnuna:

Ministerstvo pôdohospodárstva SR

Dobrovičova ul. č. 12

SK-812 66 Bratislava

Tel. (421) 59 26 61 11

Websajt:

http://www.land.gov.sk/index.php?navID=153&id=412

Awtur ta' l-iskema:

Pôdohospodárska platobná agentúra

Dobrovičova ul. č. 12

SK-815 26 Bratislava

Tel. (421) 59 26 61 11

Websajt:

http://www.land.gov.sk/apa/index.php?p=DP_metpok

Tagħrif ieħor: L-għajnuna tista' tingħata biss lill-impriżi żgħar u ta' daqs medju skond it-termini ta' l-Anness I tar-Regolament tal-Kummissjoni (KE) Nru 70/2001 tat-12 ta' Jannar 2001 dwar l-applikazzjoni ta' l-Artikolu 87 u 88 tat-Trattat għall-għajnuna mill-Istat lill-impriżi żgħar u ta' daqs medju. L-għajnuna se tingħata bħala somma sħiħa fl-ammont kumplessiv kif stipulat.

Approvat minn: Ing. Ľubomír Miček, PhD., Direttur Ġenerali, Sezzjoni ta' Żvilupp Rurali, Ministeru ta' l-Agrikoltura tar-Repubblika Slovakka

Numru XA: XA 308/07

Stat Membru: Spanja

Reġjun: Navarra

Titolu ta' l-iskema ta' għajnuna jew isem il-kumpanija li għaliha hija indirizzata l-għajnuna individwali: Ayudas al fomento de procesos de integración cooperativa, en el marco de la reestructuración del sector de cooperativas agrarias

Bażi ġuridika: Orden foral de la consejera de desarrollo rural y medio ambiente, por la que se establecen las normas que regirán la concesión de ayudas al fomento de procesos de integración cooperativa, en el marco de la reestructuración del sector de cooperativas agrarias

Nefqa annwali ppjanata taħt l-iskema jew ammont kumplessiv ta' l-għajnuna individwali mogħtija lill-kumpanija: EUR 1,187 miljun

Intensità massima ta' l-għajnuna: Nefqa inizjali ta' EUR 250 000 dwar il-ħolqien ta' gruppi ta' produtturi

Sa 50 % sabiex tkopri l-provvista ta' appoġġ tekniku fil-qasam agrikolu

Data ta' l-implimentazzjoni: Il-15 ta' Novembru 2007

Tul ta' l-iskema jew l-għotja ta' għajnuna individwali: Il-15 ta' Novembru 2007 sal-31 ta' Diċembru 2013

Għan ta' l-għajnuna: Għajnuna inizjali għall-ħolqien ta' gruppi ta' produzzjoni. L-Artikolu 9(3) tar-Regolament (KE) Nru 1857/2006. Spejjeż eliġibbli: l-akkwist ta' l-apparat ta' l-uffiċċju, inkluż ħardwer u softwer tal-kompjuter, spejjeż amministrattivi, spejjeż ġenerali, legali u amministrattivi. Il-kiri ta' uffiċini b'rati tas-suq. Jekk il-postijiet jinxtraw, in-nefqa eliġibbli għandha tibqa' limitata ma' l-ispejjeż tal-kiri bir-rati tas-suq.

Għajnuna dwar il-provvista ta' appoġġ tekniku fil-qasam agrikolu. L-Artikolu 15(2) tar-Regolament (KE) Nru 1857/2006. Spejjeż eliġibbli: servizzi ta' konsulenza provduti minn partijiet terzi li ma jikkostitwixxux attività kontinwa jew perjodika mill-impriża jew relatata man-nefqa normali tat-tħaddim tagħha: spejjeż notarili, spejjeż ta' reġistrazzjoni, liċenzji, awditjar u studji dwar il-finanzjament ta' proġett dwar l-amalgazzjoni tal-koperattivi

Settur(i) konċernat(i): Kooperattivi agrikoli

Isem u indirizz ta' l-awtorità li tagħti l-għajnuna:

Gobierno de Navarra. Departamento de Desarrollo Rural y Medio Ambiente C/ Tudela, 20 E-31003 Pamplona

Indirizz ta' l-internet: http://www.cfnavarra.es/agricultura/COYUNTURA/AyudasEstado/pdfs/STNO0746%20OF.pdf

Tagħrif ieħor:

Dirección General de Desarrollo Rural y Medio Ambiente C/ Tudela, 20 E-31003 Pamplona Tel. (34) 848 42 29 33 E-mail: izabalzv@cfnavarra.es Gobierno de Navarra

Numru XA: XA 309/07

Stat Membru: Spanja

Titolu ta' l-iskema ta' għajnuna jew isem il-kumpanija li għaliha hija indirizzata l-għajnuna individwali: Subvenciones destinadas a las asociaciones y organizaciones de criadores de razas ganaderas puras, para la conservación, selección, mejora y fomento de las razas puras de ganado de producción

Bażi ġuridika: Proyecto de Orden APA/…/2007, por la que se establecen las bases reguladoras de las subvenciones destinadas a las organizaciones y asociaciones de criadores para la conservación, mejora y fomento de las razas puras de ganado de producción (Abbozz ta' Ordni APA/…/2007 li jistabilixxi regoli bażiċi dwar għotjiet lill-organizzazzjonijiet u assoċjazzjonijiet ta' min jgħammar bhejjem ta' produzzjoni għall-konservazzjoni, titjib u promozzjoni ta' razez ta' bhejjem ta' produzzjoni ta' razza pura) (biex jiġi ppubblikat fil-Boletín Oficial del Estado (Gazzetta Uffiċjali Spanjola)). Din l-emenda qiegħda ssir biex ir-regoli diġà fis-seħħ jiġu aġġustati (APA/956/2005 tat-30 ta' Marzu 2005 li jistabilixxi r-regoli bażiċi dwar għotjiet lill-organizzazzjonijiet u assoċjazzjonijiet ta' min jgħammar bhejjem ta' produzzjoni għall-konservazzjoni, selezzjoni u promozzjoni ta' razez ta' bhejjem ta' produzzjoni ta' razza pura fejn għandhom jitqiesu t-tibdiliet fir-regoli miġjuba mill-bdil tar-Regolament tal-Kummissjoni (KE) Nru 1/2004 tat-23 ta' Diċembru 2003 dwar l-applikazzjoni ta' l-Artikoli 87 u 88 tat-Trattat għall-għajnuna mill-Istat lill-impriżi żgħar u ta' daqs medju attivi fil-produzzjoni, l-ipproċessar u t-tqegħid fis-suq ta' prodotti agrikoli, fejn l-Ordni Spanjola kienet ibbażata, bir-Regolament tal-Kummissjoni (KE) Nru 1857/2006 tal-15 ta' Diċembru 2006 dwar l-applikazzjoni ta' l-Artikoli 87 u 88 tat-Trattat dwar għajnuna mill-Istat għall-impriżi żgħar u ta' daqs medju attivi fil-produzzjoni ta' prodotti agrikoli u li jemenda r-Regolament (KE) Nru 70/2001.

Għadd ta' aġġustamenti minuri żdiedu wkoll, fejn jirreflettu l-fatt li l-Ordni li tistabilixxi r-regoli bażiċi għandhom jiġu konformi mad-dispożizzjonijiet ġodda tal-Liġi dwar għotjiet, kif approvat mid-Digriet Rjali Nru 887/2006 tal-21 ta' Lulju 2006

Nefqa annwali ppjanata taħt l-iskema jew ammont kumplessiv ta' għajnuna individwali mogħtija lill-kumpanija: In-nefqa pubblika massima ppjanata li tingħata lill-benefiċjarji b'mod sħiħ hija ta' EUR 14 miljun kull sena

Intensità massima ta' l-għajnuna: L-għajnuniet, meħudin weħidhom jew flimkien bi ħlas ta' għajnuna jew għotjiet wieħed jew aktar minn kwalunkwe amministrazzjoni oħra, korp pubbliku jew persuna naturali jew ġuridika, m'għandhomx jaqbżu l-EUR 1 miljun kull razza u m'għandhomx jaqbżu l-limiti li ġejjien:

1. Is-salarju annwali gross massimu eliġibbli għas-segretarju eżekuttiv huwa ta' EUR 38 000; Ħlas ta' EUR 25 000 għal gradwat ta' Università (ċiklu twil), inġinier, tabib jew ekwivalenti; Ħlas ta' EUR 21 000 għal gradwat ta' Università (ċiklu qasir), inġinier tekniku jew ekwivalenti u EUR 18 000 għal amministratur.

2. Il-ħlas massimu għall-kiri ta' post li jservi bħala uffiċċju għar-reġistru tal-bhejjem huwa ta' EUR 22 000.

Minkejja dak imsemmi hawn fuq, l-ammont massimu għal kull persuna u kull jum għall-alloġġjar jikkorrispondi għall-benefiċċju ta' Grupp 2 kif stabbilit fid-Digriet Rjali Nru 462/2002 ta' l-24 ta' Mejju 2002 dwar ir-rimbors ta' l-infiq imġarrab matul il-qadi tad-dmirijiet, u l-ispejjeż massimi ta' vjaġġar bħal dawk stabbiliti f'Artikolu 17 tad-Digriet Rjali.

Għall-apparat tal-kompjuter, il-massimu huwa ta' 20 % ta' l-ammont totali ta' l-għajnuna mogħtija.

L-ispejjeż finanzjarji, l-infiq tal-pariri legali jew finanzjarji, tariffi legali, ħlasijiet ta' reġistrazzjoni u l-ispejjeż ta' l-opinjonijiet ta' l-espert għat-twettiq ta' proġetti ta' għajnuna, nefqa amministrattiva speċifika u l-ispejjeż tal-garanziji bankarji huma eliġibbli għall-għajnuna sakemm ikunu direttament relatati ma' l-attivitajiet fejn tingħata għotja u huma essenzjali ma' dawk l-attivitajiet jew il-preparazzjoni sodisfaċenti tiegħu

Data ta' l-implimentazzjoni: Mill-1 ta' Novembru 2007

Tul ta' żmien ta' l-iskema jew l-għoti ta' l-għajnuna individwali: Sal-31 ta' Diċembru 2013, minbarra għall-attivitajiet eliġibbli referuti fl-Artikolu 4(5) (Għajnuna għall-promozzjoni għall-titjib ġenetiku permezz ta' investimenti f'ċentri ta' testijiet, ċentri ta' tgħammir u faċilitajiet oħrajn), li jistgħu jiġu finanzjati sal-31 ta' Diċembru 2011 biss. Proposti għall-għajnuna għandhom jiġu mistiedna kull sena

Għan ta' l-għajnuna: Għotjiet lill-SMEs (organizzazzjonijiet u assoċjazzjonijiet nazzjonali ta' min jgħammar bhejjem ta' razza pura ta' produzzjoni) sabiex jinkoraġixxu miżuri għas-selezzjoni, konservazzjoni u promozzjoni ta' razez ta' bhejjem ta' produzzjoni. Dawn il-miżuri jaqgħu taħt id-dispożizzjonijiet li ġejjin tar-Regolament (KE) Nru 1857/2006:

Settur(i) konċernat(i): Min jgħammar bhejjem ta' produzzjoni ta' l-ispeċijiet kollha

Isem u indirizz ta' l-awtorità li tagħti l-għajnuna:

Ministerio de Agricultura, Pesca y Alimentación Secretaría General de Agricultura y Alimentación (Dirección General de Ganadería) C/ Alfonso XII, 62 E-28014 Madrid

Indirizz ta' l-Internet: http://rasve.mapa.es/Publica/InformacionGeneral/Legislacion/legislacion.asp

Tagħrif ieħor: L-għotjiet għandhom ikunu konformi ma' tali oħrajn fejn jistgħu jiġu mogħtija minn amministrazzjonijiet pubbliċi oħrajn, korpi pubbliċi, fejn jistgħu jkunu nazzjonali jew internazzjonali, għandhom x'jaqsmu magħhom jew jaqgħu taħthom, u kwalunkwe persuna privata, naturali jew ġuridika, bl-eċċezzjoni ta' dawk referuti fid-Digriet Rjali Nru 997/2999 tal-11 ta' Ġunju 1999 dwar il-promozzjoni ta' razez tal-lokal protetti b'mod speċjali li qegħdin fil-periklu ta' estinzjoni. Madankollu, għotjiet, meħudin weħidhom jew flimkien bi ħlas wieħed ta' għajnuna jew aktar jew għotjiet minn kwalunkwe amministrazzjoni oħra, korp pubbliku jew persuna naturali jew ġuridika, m'għandhomx jaqbżu l-limiti stabbiliti hawn fuq jew dawk misjuba fir-Regolament tal-Kummissjoni (KE) Nru 1857/2006 tal-15 ta' Diċembru 2006 dwar l-applikazzjoni ta' l-Artikoli 87 u 88 tat-Trattat dwar għajnuna mill-Istat għall-impriżi żgħar u ta' daqs medju attivi fil-produzzjoni ta' prodotti agrikoli u li jemenda r-Regolament (KE) Nru 70/2001.

F'kwalunkwe każ, jekk in-nefqa attwalment imġarrba hija anqas minn dik inizjalment prevista, jew għajnuna oħra tingħata li, meta tiżdied, taqbeż il-perċentwali finanzjarji, id-deċiżjoni għandha tiġi emendata u l-għajnuna mnaqqsa f'proporzjon lil dak mogħti fid-deċiżjoni rileventi u, sakemm il-fondi huma disponibbli, l-ammonti jistgħu jiġu aġġustati mill-ġdid skond l-applikazzjonijiet milqugħa, fejn għandhom jiġġustifikaw l-attivitajiet proposti